cyanic-selkie/wikianc huggingface dataset:
Paramount dansehall
Paramount Ballroom var den største dansehallen i Shanghai fra 1933 og frem til kommunistene grep makten i Kina i 1949. Den var i sine velmaktsdager det mest luksuriøse og berømte danseetablissementene i hele Det fjerne østen.
Beliggenheten var på hjørnet mellom Yuyuan- og Wanhangdu-gatene (den siste den gang kjent som Jessfield Road), nå i distriktet Jing'an.
Det ble bygget i 1932 av en gruppe kinesiske bankfolk og var tegnet i Art deco-arkitektur av arkitekten Yang Xiqiu. Stedet ble et yndet sted for Shanghais rike elite. Stedet hadde full airconditioning, noe som var en stor luksus i 1930-årene, slik at temperaturen innendørs var på rundt 20 grader året rundt. Første etasje hadde lobby, kjøkken og butikker, annen etasje hadde dansehall og banketthall, og tredje etasje var hotell.
Driften ble overlatt til en franskmann. Han ansatte imidlertid ikke nok vakter, og alle gjestene måtte passe på sine partnere. Inngangspengene var også svært høye. De opprinnelige eiere gikk bankerott i 1936; året etter leide noen unge og vakre damer stedet, overtok driften og introduserte taxidansere. Tilstrømningen tok seg kraftig opp. Alt var glitter og moderne stas, med vakre taxidanserinner og et filippinsk jazzband. Stedets renomme sank imidlertid etterhvert, ettersom mange av dansepikene der stod til disposisjon også for annet. Kinesiske playboys frekventerte stedet for å plukke opp prostituerte.
Under den japanske okkupasjon sank Paramount hen til et sted der det ryktes at spioner og landssvikere slagget av og gjorde ugagn.
I 1941 ble dansepiken Chen Manli skutt og drept der, – noen mente at den patriotiske danserinnen hadde nektet å la seg by opp av en japanske offiser og at han derfor leide en drapsmann for å ta seg av henne, andre mente at hun ble skutt fordi hun var spion.
I 1954 omgjorde kommunistene Paramount til kino – Hongdukinoen –, der det ble vist maoistiske propagandafilmer. Som en følge av kulturrevolusjonen ble bygningen forsømt.
I 2001 investerte taiwankinesiske investorer i stedet og gjenåpnet stedet langt på vei i dets opprinnelige glamorøse stand, med dekor i rødt og gull. I desember 2006 kunngjorde de taiwanske eiere at stedet tapte penger, og man ville omgjøre det til diskotek. Men ballrommet, som nå var i fjerde etasje, ble bevart i gammel stil.
Thor (satellitt)
Thor er navnet på flere satellitter som eies av Telenor Satellite Broadcasting:
Kalle Villervalle på sydhavsøyene
Kalle Villervalle på sydhavsøyene er den første i en serie av fire barnebøker om gutten Kalle Villervalles eventyr av den svenske forskeren og forfatteren Bengt Danielsson. Den ble utgitt i 1957, på norsk i 1958. . Boka ble filmet for fjernsyn i 1963, fjernsynsserien ble senere utgitt som kinofilm i 1968.
Handling
Utflukten går først til Marseille, og derfra med båt til Tahiti. Fra Tahiti reiser familien videre til Raroia, hvor det meste av handlingen finner sted.
Fagdidaktikk
Fagdidaktikk er konkretiseringen av didaktikken (vitenskapen om læring og undervisning) for et bestemt fag eller en gruppe av fag. Fagdidaktikken står dermed i snittflaten mellom pedagogikk og de ulike fagene, og den skiller seg fra generell didaktikk og pedagogikk ved at den er sterkt knyttet til de enkelte fagene. I Norge undervises det i de ulike fagdidaktikkene i tilknytning til lærerutdanningene og i praktisk-pedagogisk utdanning. Noen av fagdidaktikkene har også vokst fram som egne og selvstendige forskningsfelt. Et eksempel er matematikkdidaktikk som en kan studere på master og doktorgradsnivå ved flere universiteter og høgskoler.
Royal Air Force
Royal Air Force (det kongelige britiske luftforsvaret, RAF) er Storbritannias flyvåpen. RAF ble etablert 1. april 1918 da Royal Flying Corps og Royal Naval Air Service ble slått sammen.
Første verdenskrig
RAFs første fredsår ble kjennetegnet av knappe ressurser og kamp for å overleve som selvstendig våpengren. Stor betydning for det sistnevnde hadde RAFs effektive selvstendige operasjoner som flyvende kolonial «politistyrke» i blant annet i det nordvestre Britisk India og i Afghanistan.
Andre verdenskrig
Som militær formasjon er RAF trolig mest kjent for sin innsats under andre verdenskrig. På sensommeren og høsten 1940 utkjempet RAF det såkalte Slaget om Storbritannia, da RAFs tallmessig underlegne jagerflyformasjoner klarte å hindre Nazitysklands flyvåpen Luftwaffe den overlegenhet i luften som ville vært nødvendig for en tysk landstigningsoperasjon i sørlige England.
Bombeoffensiven er et omdiskutert emne blant krigshistorikere. Den dårliige presisjon i den tidens radar och siktehjelpemiddel gjorde nattbombing temmelig upresis og forårsaket store lidelser hos den tyske sivilbefolkning. Den militære effekt, både på den tyske krigsindustri og den sivile moral, er også blitt diskutert.
Etterkrigstiden
I etterkrigstiden deltok RAF i en mengde mer begrensede operasjoner, for eksempel mot rebellstyrker i Malaysia (daværende Malaya) på sent 1940- og tidlig 1950-tall, Suezkrisen 1956 og Falklandskrigen 1982. Senere har RAF-styrker operert både i Gulfkrigen 1991, i det tidligere Jugoslavia på 1990-tallet, i Afghanistan 2000 og Irakkrigen 2003.
Organisasjon
Øverste sjef for RAF, Chief of the Air Staff (CAS), er siden 2016 luftmarskalk Peter Hillier.
Grupper (groups') er den nåværende høyeste operative inndelingen i RAF. Etter nedleggelsen av 3 Group er det to aktive grupper:
Mindre inndelinger er flystasjoner, vinger og skvadroner.
Dagens
Angrepsfly / jagerbombere
Multirolle kampfly
Etterretning, overvåkning, ildledning og rekognosering (ISTAR)
Tanker og transport
Små transportfly
Treningsfly
UAV
Liste over britisk-produserte fly brukt av RAF
Observasjonsfly:
Jagerfly og jagerbombere
Bombefly
Nøytron
Et nøytron er en subatomær hadronpartikkel med symbolet n eller n0, uten elektrisk ladning og med en masse som er marginalt større enn protonet. Med unntak av hydrogen består alle atomkjerner av både protoner og nøytroner, som kalles nukleoner. Antallet protoner i kjernen er atomnummeret og definerer hvilket grunnstoff atomet danner. Antallet nøytroner, som er nøytronnummeret, bestemmer hvilken isotop atomet er av grunnstoffet.
Egenskaper
Utenfor atomkjernen er nøytroner ustabile og har en gjennomsnittlig levetid på 886 sekunder (ca. 15 minutter). De omdannes til et elektron, en antinøytrino og et proton. Nøytroner i denne ustabile formen er kjent som frie nøytroner. Denne formen for radioaktiv nedbrytning (betastråling) forekommer også i noen atomkjerner. Partikler i kjernen er vanligvis resonanser mellom nøytroner og protoner som omformes ved emisjon og absorpsjon av pioner. Et nøytron er klassifisert som et baryon, og består av to nedkvarker og en oppkvark. Nøytronets antimaterieekvivalent er antinøytronet.
Antallet nøytroner bestemmer isotopen av et grunnstoff. For eksempel har karbon-12 6 protoner og 6 nøytroner, mens karbon-14 har 6 protoner og 8 nøytroner. Isotoper er atomer av samme grunnstoff med samme atomtall, men forskjellige masser på grunn av et forskjellig antall nøytroner.
Vekselvirkninger
Nøytronet vekselvirker gjennom alle fire standardformer av fysisk vekselvirkning: elektromagnetisk kraft, svak kjernekraft, fargekraft og gravitasjonskraft.
Selv om nøytronet har null netto ladning, er det likevel sammensatt av elektrisk ladde kvarker, på samme måte som et nøytralt atom er sammensatt av ladde protoner og elektroner. Derfor påvirkes nøytronet gjennom elektromagnetisk vekselvirkning. Nettoladningen er null, slik at hvis man er så langt unna nøytronet at det synes å ikke ha volum, vil totaleffekten av den elektriske kraften bli null. Derimot vil ikke bevegelsen av ladninger inni nøytronene utlikne hverandre, og det er dette som gir nøytronet sitt magnetiske dipolmoment.
Gravitasjon omtales oftest ikke i forbindelse med nøytroner. Det skyldes at nøytroner vanligvis studeres med hensyn til subatomære vekselvirkninger. I den subatomære verden er gravitasjonen uvesentlig i forhold til de tre andre kreftene, som er mye sterkere over korte avstander.
Ladde partikler (som protoner, elektroner eller alfa-partikler) og elektromagnetisk stråling (som gammastråler) taper energi når de passerer gjennom materie. De utøver elektriske krefter som ioniserer atomer i materialet de passerer. Energien som tas opp gjennom ionisering er lik energien som tapes av den ladde partikkelen, som dermed taper fart eller, i gammastrålens tilfelle, blir absorbert eller spredt (se Comptoneffekten). Det nøytrale nøytronet skaper derimot ingen ionisering av atomer som det passerer.
Det samme er ikke tilfelle med kjernekrefter. De spiller stor rolle når nøytroner passerer gjennom vanlig materie. Et fritt nøytron vil fortsette på sin vei frem til det kolliderer med en atomkjerne. Når dette skjer, kan nøytronene og kjernen spres (avbøyes eller saktnes ned), absorberes, eller transformeres til noe annet. For eksempel i reaksjonen n + 3He → 1H + 3H, ser det ut til at protonet og nøytronet har byttet plass, og kinetisk energi frigjøres. I mange tilfeller dannes sekundære partikler, og energi kan brukes opp eller frigjøres. (Tegnforklaring: n=nøytron; 3He = kjerne bestående av to protoner og et nøytron; 1H = kjerne bestående kun av et proton; 3H = kjerne bestående av et proton og to nøytroner.)
Nøytroner, likesom andre partikler, kan gjennomgå elastiske kollisjoner. En kollisjon er elastisk hvis summen av kinetisk energi bevares i alle retninger. For eksempel gjennomgår biljardkuler tilnærmet elastiske kollisjoner med hverandre. Bevaringsloven for bevegelsesmengde gjelder også, som i enhver kollisjon. Hvis kjernen som blir truffet i en elastisk kollisjon er tung, får den relativt liten fart, men hvis den kun består av et proton, med omtrent samme masse som nøytronet, kan det bli skutt fremover med en stor del av den opprinnelige farten til nøytronet, som selv mister fart.
Påvisning av nøytroner
En vanlig metode for å påvise nøytroner innebærer å omforme energien som frigjøres gjennom slike reaksjoner til elektriske signaler. Nuklidene 3He, 6Li, 10B, 233U, 235U og 239Pu er nyttige til dette.
Anvendelse
Nøytronet spiller en viktig rolle i mange kjernereaksjoner,for eksempel nøytronaktivisering, som forårsaker radioaktivitet. Kunnskap om nøytroner og deres oppførsel har vært særlig viktig i utviklingen av kjernekraftverk og kjernevåpen.
Utviklingen av «nøytronlinser», basert på totalrefleksjon i hule kapillærrør av glass eller refleksjon fra bulkete aluminiumplater, har drevet pågående forskning innen nøytronmikroskopi og gammastråletomografi
En anvendelse av nøytronemittere er påvisningen av lette kjerner, spesielt hydrogenets i vannmolekyler. Når et raskt nøytron kolliderer med en lett kjerne, mister det en stor andel energi. Ved å måle mengden trege nøytroner som returnerer til sonden med etter å ha blitt reflektert av hydrogenkjerner, kan en nøytronsonde fastslå vanninnholdet i jord.
Nøytronkilder
Siden frie nøytroner er ustabile, kan de kun skapes i kjernedesintegrasjon (nøytronstråling), kjernereaksjoner, og høyenergi-reaksjoner (slik som bakgrunnsstråling eller i akselerator). Frie nøytronstråler kommer fra nøytronkilder gjennom nøytrontransport.
Nøytronenes mangel på elektrisk ladning hindrer ingeniører og de som utfører eksperimenter i å styre eller akselerere dem. Ladde partikler kan akselereres, saktnes ned eller avbøyes ved å bruke elektriske eller magnetiske felt. Men disse metodene har nesten ingen virkning på nøytroner (på et fritt nøytron vil det ha en svak virkning på grunn av det magnetiske momentet).
Oppdagelse
I 1930 fant Walther Bothe og H. Becker i Tyskland at hvis de meget energirike alfapartiklene som sendes ut fra polonium treffer enkelte av de lette grunnstoffene, særlig beryllium, bor eller litium, vil en form for uvanlig gjennomborende stråling oppstå. Til å begynne trodde en at dette var gammastråling, selv om den var mye mer gjennomborende enn noen kjent form for gammastråling, og tross at detaljene i eksperimentelle resultater ble svært vanskelige å tolke på dette grunnlaget. Det neste viktige bidraget ble rapportert i 1932 av Irène Joliot-Curie og Frédéric Joliot i Paris. De viste at hvis denne ukjente strålingen traff parafin eller en annen forbindelse som inneholdt hydrogen, ville det sendes ut protoner med meget høy energi. Dette var ikke i seg selv uoverensstemmende med antakelsen at det var gammastråling, men detaljerte kvantitative analyser av dataene ble vanskeligere å forene med en slik hypotese.
Endelig, senere i 1932, utførte fysikeren James Chadwick i England en rekke eksperimenter som viste at gammastråling-hypotesen var utilstrekkelig. Han foreslo at den nye formen for stråling bestod av partikler uten ladning, og med noenlunde lik masse som protonet. Han gjennomførte en rekke eksperimenter som bekreftet denne teorien. Slike uladde partikler ble etterhvert kalt «nøytroner», tydeligvis fra den latinske stammen for neutral og den greske endelsen -on (slik som i elektron og proton).
Antinøytron
Antinøytronet er nøytronets antipartikkel. Det ble oppdaget av Bruce Cork i 1956 ett år etter antiprotonet.
Masseforholdet mellom nøytron og antinøytron tilsvarer én del i (9±5)×10-5.
Jamaica under Panamerikanske leker 2015
Jamaica under Panamerikanske leker 2015. Cuba deltok i de 17. Panamerikanske leker som ble arrangert i Toronto, Canada i perioden 10. og 24. juli 2015.
Muzaffarabad
Muzaffarabad het tidligere Udabhanda og var hovedstaden til Shahi-dynastiet.
Fjelledelgran
Fjelledelgran (Abies lasiocarpa) er en art av bartrær i edelgranslekten innenfor furufamilien. Den tilhører undergruppen Balsamgraner. På engelsk kalles den enten «Subalpine fir», eller «Rocky Mountain Fir» etter leveområdet.
Varianten korkgran (Abies lasiocarpa var. arizonica) vokser i høyfjellene i Arizona og New Mexico og er den sørligste habiatsvarianten. Den har tykkere, mer korkaktig bark enn hovedvarianten fjelledelgran, og skuddene og nåledekket er tjukkere. varianten har også vært mange likhetstrekk med Abies bifolia, blant annet kvaen.
Hard Rain (film)
Hard Rain er en britisk-amerikansk actionthriller og katastrofefilm fra 1998 regissert av Mark Gordon. Hovedrollene spilles av Christian Slater og Morgan Freeman, mens andre sentrale roller spilles av Randy Quaid, Minnie Driver og Ed Asner. Filmen handler om ranet av en pengetransport i en amerikansk småby. Byen står samtidig på randen av en storflom og jakten på pengene går fra hus til hus nattestid i den evakuerte byen mens vannet flommer inn over alt.
Handling
En pengetransport blir forsøkt ranet under evakueringen av en liten amerikansk by i Indiana som trues av storflom. En vakt blir skutt, men pengene forsvinner fra ranerens grep da den andre sikkerhetsvakten, Tom, kommer seg unna. Jakten starter da fra hus til hus i den lille fraflyttede byen nattestid, samtidig som vannet stiger og truer med å sprenge en demning som holder de enorme vannmasser på plass. Tom får uventet motstand, men også uventet støtte fra en kvinne som arbeider med å restaurere en kirke.
Om filmen
Den ble innspilt i Toronto i Canada, Huntingburg i Indiana og Palmdale i California. Innspillingen foregikk fra august 1996 til januar 1997.
Filmen skulle opprinnelig hete The Flood, men på grunn av at filmskaperne var redd at seerne da først og fremst skulle oppfatte den som en katastrofefilm og ikke en krim-action, ble tittelen endret til Hard Rain.
Fjelledelgran
Fjelledelgran blir 5-25 meter høyt, kronen er smal. Årsskuddene er kantete og har vinger eller lister langs lengderetningen. Nålene kan være bleke rødbrune eller rustbrune, med brun behåring. Ofte går bladene hele veien rundt kvisten. Det er kvae på årsknoppene. Nålene er inntil 4 cm lange, og 2 mm brede. De er blanke, blågrønne, og har et lyst grågrønt bånd på undersiden med butt spiss slik så mange edelgraner har. Konglene blir inntil 10 x 4 cm.
Hard Rain (film)
Anmelderne
Filmen ble dårlig mottatt av kritikerne, noe som gjenspeiles i at den har fått 25 % på Rotten Tomatoes (2013) og 36 % på Metacritic. Den amerikanske filmanmelderen Roger Ebert gav den kun en av fire stjerner og mente at den var teknisk bra gjennomført, men at de dramatiske omstendighetene aldri var overbevisende.
Fjelledelgran
Fjelledelgran dyrkes i høyere strøk og forviller seg sjelden fra dyrkingsområdet, men den kan finnes forvillet i Norden. Voskestedene i Nord-Amerika er fra 300-900 moh. i nord til 2.400-3.650 moh. i sør. Opprinnelig vokser den i Rocky Mountains.
Hard Rain (film)
Anmelderne
Dagbladets anmelder gav den terningkast tre, mens VGs anmelder gav den terningkast to og skrev: «Selv ikke ellers gullskimrende skuespillere som Morgen Freeman (forbryterleder), Christian Slater (den snille) og Minnie Driver (en av de nye, hete) greier å gi gnist av liv til en grunnleggende innholdsløs historie, og synes «være med» nærmest som staffasje til vannet». Aftenpostens anmelder gav den også det glatte lag og mente den manglet realisme. Anmelderen gav den samtidig skryt for fotoarbeidet og actionsekvensene. Vedkommende mente også at stemningsbildene fra en oversvømt by i regn var meget gode.
Sverre Olafssøn Klingenberg
Sverre Olafssøn Klingenberg (født 5. november 1844 i Trondhjem, død 3. juni 1913 samme sted) var en norsk overrettssakfører og politiker (H). Han var Trondhjem bys ordfører fra 1893 til 1894.
Yrke og tillitsverv
Han tok artium ved Trondhjems katedralskole i 1864 og juridisk embedseksamen ved universitetet i 1867. Han var fullmektig hos prokurator Timme i Kristiania i et års tid før han i 1868 fikk bevilling som overrettssakfører og flyttet hjem til Trondhjem. I 1870 gikk han i kompaniskap med Jacob Lindboe og etablerte det advokatfirmaet som fortsatt eksisterer under navnet Bjerkan Stav. Lindboe gikk ut, men Klingenberg fortsatte alene og tok etter hvert opp sønnene Odd og Olaf i firmaet. De opparbeidet en allsidig sakførerforretning med sterke forbindelser til trøndersk næringsliv.
Han ble beskrevet som «en skarpsindig og innsiktsfull jurist». «Hans omhyggelige arbeidsmåte fant også uttrykk i hans stil: den var skarp og klar, til det ytterste konsentrert, konsis og knapp.» Karaktertrekkene som hjalp Klingenberg med å bygge sin sakførerforretning kom også til sitt rett i styrearbeid. Klingenberg ble formann i direksjonen i E. C. Dahls bryggeri i 1901 og i Trondhjems Sparebank i 1910, og satt frem til sin død. Han var også medlem av flere andre bestyrelser, og kommisjonær for Norges Hypotekbank.
Klingenberg hadde lite tid til offentlige verv. «Hans tilbøyelighet gikk heller ikke den retning, skjønt han var varmt interessert for sin by», het det i en nekrolog. Han var likevel medlem av Trondhjem bystyre 1891–1898 og 1902–1907 (varamann 1899–1901), medlem av formannskapet 1891–1894 og ordfører 1893–1894.
Død og begravelse
Klingenberg led i sine siste leveår av «fremskreden åreforkalkning», det vil si demens, og døde som følge av et slagtilfelle i 1913. Han ble bisatt fra Nidaros domkirke under stor deltagelse, og gravlagt i Klingenbergs familiegrav på Domkirkegården.
Æresbevisninger
Klingenberg ble i 1874 opptatt som medlem av Det Kongelige Norske Videnskabers Selskab.
Hard Rain (film)
Anmelderne
Nettstedet CINERAMA gav den terningkast to og skrev: «Hard Rain har riktig nok Morgan Freeman (Frihetens Regn-1994 og Se7en-1995) på toppen av rollelisten, men han har ikke en sjanse i verden til å redde filmen. Den viktige "good-guy"-rollen er det Christian Slater (Rosens navn-1986 og Interview with the Vampire-1994) som innehar. Han befester nok en gang sin posisjon som en av USAs minst interessante skuespillere. Men en ting er bra med filmen: Lyden!»
Publikum
Den ble en stor kommersiell skuffelse da den kun innbrakte knapt $20 millioner i USA. Produksjonskostnadene var på $70 millioner.
Norge
Den hadde premiere på norske kinoer den 17. juli 1998. Den ble utgitt på leievideo den 11. november og kjøpevideo den 25. november 1998. De norske anmeldelsene var middels til dårlig.
Flekkerøytunnelen
Flekkerøytunnelen er en undersjøisk veitunnel på fylkesvei 457 i Kristiansand kommune i Agder. Tunnelen går under Vestergapet mellom Kroodden på fastlandet og Flekkerøya. Tunnelen er 2321 meter lang, den når 101 meter under havet, og største stigning er 10 %. Anleggsstart for Flekkerøytunnelen var 1. august 1988, gjennomslag i tunnelen var 6. mars 1989, og tunnelen ble åpnet 15. august 1989. Den avløste fergeforbindelsen mellom Møvig i Kristiansand og Lindebøkilen på Flekkerøya. Dette er den eneste undersjøiske veitunnelen på Sørlandet.
Byggekostnadene var på 87 millioner kroner. Det ble krevet bompenger fra åpningen og fram til 14. juli 1998.
Det er fotoboks (automatisk trafikkontroll) i begge retninger i tunnelen, og første halvår 2009 tok de inn over tre millioner kroner, noe som tilsvarer 16 000 kroner hver dag i gjennomsnitt, til tross for at de ikke er aktivert hele tiden. I tillegg kom 22 anmeldelser og 30 beslaglagte førerkort.
Pål Aukrust
Pål Aukrust (født 1950) er professor ved Institutt for indremedisinsk forskning ved Universitetet i Oslo og overlege ved Seksjon for klinisk immunologi og infeksjonsmedisin ved Oslo universitetssykehus, Rikshospitalet. Han er medlem av Det Norske Videnskaps-Akademi.
Aukrust har bygd opp og ledet fire aktive forskningsgrupper ved instituttet, knyttet til inflammatoriske og immunologiske mekanismer ved kardiovaskulær sykdom og immunsvikt. Både nasjonalt og internasjonalt har Pål Aukrust vært sentral i en rekke fremskritt, og han står som innovatør bak fem patentfamilier. Forskningen kommer i tillegg til en betydelig klinisk innsats.
Gaddafi-moskeen
Gaddafi-moskeen (swahili: , arabisk: ) er en moské i Tanzanias hovedstad Dodoma. Den er den største moskeen i landet, og den nest største i Øst-Afrika, etter Ugandas nasjonalmoské i Kampala.
Moskeen er oppkalt etter Libyas tidligere leder Muammar al-Gaddafi, som finansierte byggingen gjennom World Islamic Call Society. Den ble innviet av daværende president Jakaya Kikwete i 2010, og har plass til minst 3,000 beende.
Håkon Bryhn
Haakon Piro Bryhn (født 14. august 1901 i Oslo, død 15. desember 1968 samme sted) var en norsk seiler som deltok i de olympiske leker i 1928 i Amsterdam hvor han vant gullmedalje som mannskap på den norske båten Norna i 6-metersklassen. De andre på båten var Kronprins Olav, Johan Anker og Erik Anker
Prosopocoilus (Psalidoremus) inclinatus
Prosopocoilus inclinatus er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannene 26-75 millimeter), avlang, matt brun til svart hjortebille. Store hanner har kraftige, lange kjever som er vinklet i midten og har 5-6 tenner i den ytre delen, hos mindre hanner er kjevene sigd- eller knivformede, gjerne sagtakkede på innersiden. Hodet har ikke noen påfallende kjøler eller knøler, pannen foran er bredt, U-formet innbuktet med et nokså stort, rundet framspring i midten. Antennene har en fire-leddet vifte. Pronotum er betydelig bredere enn langt, rektangulært med noe framskutte forhjørner. Hunnen er mindre, bredere og blankere enn hannen, uten forstørrede kjever. Hodet er grovt og kraftig punktert.
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
Utbredelse
Arten er utbredt i Korea, det nordlige Kina og Japan.
Like in 1968
Like in 1968 er et musikkalbum med Moddi.
Anne Helene Gjelstad
Anne Helene Gjelstad (født 9. mai 1956 i Oslo) er en norsk fotograf og tidligere klesdesigner. Som fotograf arbeider hun primært med portrett, mote og reportasje, men også innenfor interiør, produktfotografering og livsstil.
I 2009 avsluttet hun en to årlig fotoutdannelse ved Bilder Nordic School of Photography. Hun har også deltatt på workshop med bl.a. Mary Ellen Mark, Joyce Tenneson, Greg Gorman, William Ropp, Emily Soto, Sue Bryce og Lindsay Adler.
Hun har sittet i styret til Norske Reklamefotografer.
Kontinentalmargin
Kontinentalsoklene har lite fall og strekker seg gjennomsnittlig rundt 80 km utfra kysten, men bredden varierer mye. Ytterkanten av kontinentalsokkelen har et bratt fall ned mot dypere vann og kalles kontinentalskråningen. Lenger ut ligger kontinentalstigningen med slakere fall ned mot dyphavsslettene. Overgangen mellom kontinental- og havbunnskorpe skjer som regel under kontinentalstigningen. Grensesonen mellom disse kalles gjerne for en kontinentrand.
Kontinentalmarginens soner
Kontinentalsokkelen er den delen av kontinentalmarginen som går fra kysten og ut mot havet. Kontinentalsokkelen antas å utgjøre 6 eller 7 % av havbunnen. Bredden på kontinentalsokkelen over hele verden varierer i området 0,03–1500 km. Kontinentalsokkelen er generelt flat, og ender ved sokkelbruddet, hvor det er en drastisk økning i skråningsvinkelen: Gjennomsnittsvinkelen på kontinentalsokkelen over hele verden er 0° 07′, og typisk brattere nærmere kysten enn den er nær sokkelen pause. Ved sokkelbruddet begynner kontinentalskråningen, som kan ligge 1–5 km over havbunnen. Kontinentalskråningen viser ofte trekk som kalles undervannskløfter. Slike kløfter skjærer ofte dypt ned i kontinentalsokkelen, med nær vertikale sider, og fortsetter å kutte morfologien til dyphavssletten. Disse kløftene er ofte V-formede, og kan noen ganger utvide seg til kontinentalsokkelen. Ved bunnen av kontinentalskråningen er det en plutselig nedgang i skråningsvinkelen, og havbunnen begynner å jevne seg ut mot dyphavssletten. Denne delen av havbunnen kalles kontinentalstiging, og markerer den ytterste sonen av kontinentalmarginen.
== havretten Havrettskonvensjonen gir kyststaten enerett til alle naturressurser i farvann som ligger nærmere grunnlinjen enn 200 nautiske mil (370.4 km). Dersom kanten av kontinentalmarginen ligger lenger ut enn 200 nautiske mil, har kyststaten spesielle rettigheter helt ut til kanten.
Finn.no
Finn.no AS er en norsk markedsplass på nett som formidler ulike typer annonser og tjenester for privatpersoner og bedrifter. Selskapet ble etablert i mars 2000, og har ca 400 ansatte (2021). Målt etter antall sidevisninger er finn.no den største norske tjenesten på nett. Eierselskapet er en del av Schibsted ASA og inngår i Schibsted Classified Media som organiserer rubrikkvirksomheten til konsernet. Finn.no har seksjoner for eiendom, jobb, motor, torget, reise og småjobber samt tjenester innen privatøkonomi med tjenestene penger.no og Lendo.
Totalt ble det publisert i overkant av 14 millioner annonser på nettstedet i 2021. Sofa, sykkel, kjøkken, iPhone, snøfreser, bobil, campingvogn, småbruk og sommerjobb er blant de mest populære søkeord på sidene. Omsetningen var 1,527 millioner kroner i 2017, og resultatet 585 millioner kroner (EBITDA). Tilsvarende tall for 2012 var henholdsvis 1,226 millioner kroner og 622 millioner kroner.
Historie
I 1996 opplevde regionavisene Aftenposten, Bergens Tidende, Stavanger Aftenblad og Fædrelandsvennen at internettaktører som Stepstone og Eiendomsnett overtok mye av rubrikkmarkedet. Dette gikk ut over avisenes omsetning. Regionsavisene dannet derfor en allianse, og etablerte en nettside for rubrikkannonser; vis@avisen. Dette var hovedsakelig et teknisk samarbeid som ble opprettet for å tilby eksisterende kunder en internettløsning. Med fokus på papirutgaven var det imidlertid vanskelig for regionsavisene å lykkes med vis@avisen. De besluttet derfor å etablere et eget selskap for rubrikkannonser på nett. Selskapet har eksistert siden 1996, men ble et eget AS i 1999. Det var da det ble bestemt å satse på selskapet. Forretningsplanen og tjenesten slik man kjenner den i dag ble lansert 20. mars 2000.
I begynnelsen
Før digitalkameraet ble allemannseie, ble avisannonser skannet inn og lagt ut på nett. Deretter kom løsningen hvor man la ut annonser selv, men sendte inn bilder i konvolutt til finn.no, som skannet inn disse manuelt. Reklamefilmer bidro til å endre folks innstilling til kjøp og salg av brukte ting på nettet. Frem til 2006 var ikke dette så vanlig. Ved å vise at folk kunne tjene penger på det de hadde liggende i skuffer og skap, begynte interessen å øke. Mens det i 2006 ble publisert 548,332 privatannonser på FINN torget, var tallet 1,507,775 privatannonser i 2010, en økning på 175 %.
Eierstruktur
FINN AS eies i dag av Schibsted Media Group (90,01 %) og Polaris Media (9,99 %). Selskapet ledes (fra og med 1. februar 2015) av administrerende direktør Anders Skoe; styreleder er Terje Seljeseth.
Tjenester
Eiendom, bil og jobb var de første markedene. Disse ble etablert i 2000, etterfulgt av torget (stort og smått) i 2003, reise i 2006 og oppdrag i 2011.
Finn eiendom
Eiendomssidene formidler annonser for bolig til salgs, fritidsbolig til salgs, leieboliger, næringseiendom, tomter og boliger i utlandet. Det finnes også tilleggstjenester som Finn Eiendomspulsen, hvor forbrukere kan finne statistikk om boligmarkedet. Finn eiendom tilbyr også en karttjeneste, som bolig-til-salgs-annonsene er knyttet opp mot. Eiendomssidene hadde over 1,3 millioner unike brukere i snitt per uke i 2014.
Finn bil
Her markedsføres brukte og nye biler, men det finnes også andre motorannonser, blant annet for båter, mopeder, scootere og campingvogner.
Finn jobb
På jobbsidene finnes fulltids-, deltids- og sommerjobber. Videre finnes det et eget område med lederstillinger. Man kan også legge ut en CV i håp om å bli kontaktet av potensielle arbeidsgivere.
Finn torget
En markedsplass for stort og smått; alt fra sofaer og vaskemaskiner til skiutstyr og brudekjoler. På Finn torget er det både brukte og nye gjenstander, først og fremst fra privatpersoner, men også fra bedrifter. Videre er det mulig å publisere annonser for saker man vil gi bort, eller noe man ønsker å kjøpe. Kjøp og salg av brukte ting på nettet blir stadig mer vanlig blant nordmenn.
Finn reise
En seksjon for flyreiser, hoteller, pakkereiser og restplasser. Feriehus og hytter til leie i Norge og utlandet finnes også. I tillegg finnes det en weekendkalender hvor man kan søke etter flybilletter til storbyer som Barcelona, Paris og Roma. Seksjonen har også reiseforslag innen kategorier som cruise, safari og spa.
Corynephorus
Corynephorus er en gruppe av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet Cryptorhynchus betyr "skjult snute".
Finn.no
Finn småjobber
Finn småjobber ble lagt ned juni 2019.
Corynephorus
Utseende
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. De mangler fasettøyne og er blinde. Kroppen er vanligvis helt dekket av skjell, noen av dem gjerne oppstående og hårlignende. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet rundt midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede, men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.
Systematisk inndeling
Navnet Corynephorus blir også brukt på en slekt av gress, men begge navnene er gyldige siden nomenklatur-kodene for botanikk og zoologi er uavhengige av hverandre.
Finn.no
Penger.no
Dette er en tjeneste som ble lansert av Finn i samarbeid med Dine Penger i 2011. Brukere kan søke om boliglån hos flere banker samtidig. Nettstedet har også tilleggstjenester som rentebarometer og lånekalkulator for å beregne hvor stort lån man kan betjene ut fra rentenivå og egenkapital.
Killer McCoy
Killer McCoy er et amerikansk bokse-drama fra 1947 regissert av Roy Rowland med Mickey Rooney i hovedrollen. Filmen er en nyinnspilling av The Crowd Roars (fra 1938).
Handling
Tommy McCoy er en tøff gutt fra New York. Faren hans Brian, er en vaudeville-artist. En kveld, samtidig som faren hans synger en sang og danser for publikum som en del av et arrangement, aksepterer Tommy en utfordring om å delta i bokseringen - hvor han slår ut motstanderen. Lettvekt-mester Johnny Martin blir mektig imponert.
Johnny Martin tar med seg far og sønn McCoy - for å la Brian opptre, samtidig som Johnny forsøker å lære Tommy mer om boksing. Tommy vinner en rekke kamper, og blir mer og mer populær. Men han dreper en mann i bokseringen og ønsker å avslutte sin egen karriere. Så oppdager han at faren hans står i stor gjeld til Jim Caighn, og allerede har gamblet bort alle Tommys inntekter.
Tommy innleder et romantisk forhold med gangsterens datter, Sheila. Men Tommy forventes å med vilje tape en stor kamp, for å sikre at Caighn kan tjene en stor gevinst. For å sikre Tommy faktisk går med på å tape kampen i åttende runde, blir Sheila tatt som gissel. Men hun klarer å rømme, og inspirerer Tommy til å slå ut motstanderen.
El Golfo
El Golfo er en grønn lagune på den kanariske øya Lanzarote. Lagunen er et resultat av flom og den grønne fargen kommer fra alger som lever i lagunen. Denne lagunen har blitt erklært et naturreservat, og det er derfor ikke lov til å bade her. El Golfo ligger på den sørlige delen av øya i kommunen Yaiza. Landsbyen El Golfo finnes noen meter unna lagunen.
Fylkesvei 4258
Fylkesvei 4258 går mellom Bjørnestad i Sirdal og Råse bru i Lund.
Strekningen ble fastlagt 2019, og består av de tidligere fylkesvei 985 (Vest-Agder) og fylkesvei 3 (Rogaland).
Pavel Iljasjenko
Pavel Iljasjenko (født 23. juni 1990) er en kasakhstansk moderne femkjemper. Han representerte landet sitt under Sommer-OL 2012 i London, der han ble nummer 29.
Yahoo Serious
Yahoo Serious (født 27. juli 1953 i New South Wales, Australia) het egentlig Greg Pead men endret navnet sitt i 1980, er en australsk skuespiller, regissør og komponist.
Han er best kjent for sin komedie Young Einstein fra 1988 som ble populær over hele verden. Serious skapte også filmene Reckless Kelly i 1993 og Mr. Accident i 2000 som ikke ble noen kommersielle suksesser på likhet med Young Einstein. Yahoo Serious mottok et æresdoktorat fra University of Newcastle i 1996. Han er også styremedlem i The Kokoda Track Foundation. I august 2000, prøvde Yahoo Serious å saksøke søkemotoren Yahoo for plagiat av hans varemerke. Saken ble forkastet fordi Serious ikke kunne bevise at han solgte produkter eller tjenester under navnet Yahoo og han kunne derfor ikke bevise at han led noen skade eller forvirring på grunn av søkemotoren.
Pavel Iljasjenko
Under Sommer-OL 2020 i Tokyo som ble arrangert i 2021, ble han nummer 29.
John Simon, 1. viscount Simon
John Allsebrook Simon, 1. viscount Simon, (født 28. februar 1873 i Manchester, død 11. januar 1954 i London) var en britisk jurist og politiker.
Simon er en av tre personer som innehatt de tre store kabinettembetene: utenriksminister (1931–1935), innenriksminister (1915-1916 og 1935–1937) og finansminister (1937–1940).
Han var utdannet jurist og tjenestegjorde som solicitor general 1910–1913 og attorney general 1913–1915 samt leder av Simonkommissionen på slutten av 1920-tallet.
Opprinnelig var han medlem i Liberal Party. I sammenheng med den store depresjonen ble han med i den «nasjonale regjeringen» under Ramsay MacDonald. Etter valget 1931 inngikk han i MacDonalds regjering som utenriksminister og ble samtidig utnevnt til partileder for National Liberal Party. Han gikk av som partileder i 1940 og ble utnevnt samtidig til lordkansler, noe han hadde fram til 1945.
Mot slutten av sin politiske karriere sympatiserte han med Conservative Party.
Ukhta
Ukhta (russisk: Ухта) er en industriby i Republikken Komi nordvest i Russland. Den ligger ved elva Ukhta, rundt 260 km nordøst for Syktyvkar. Innbyggertall: 103 340 (folketelling 2002), 110 548 (folketelling 1989).
Historie
Oljekilder langs elva Ukhta var kjent allerede på 1600-tallet. På midten av 1800-tallet begynte industrialisten M. K. Sidorov å bore etter olje i området. Det var en av de første oljebrønnene i Russland. Småskala oljefelt var i drift i Ukhta i 1920–1921. Landsbyen Tsjibju ble grunnlagt ved elva Ukhta i 1929, og i 1939 ble navnet endret til det nåværende Ukhta. Bosetningen fikk bystatus i 1943, da den ble tilknyttet Petsjorabanen.
Økonomi og næringsliv
Ukhta ligger i Petsjorabekkenet, en viktig olje og gass-produserende region. Oljefeltene ligger like sør for byen. Noe av Ukhtas olje blir raffinert lokalt, men mesteparten blir sendt gjennom rørledninger til oljeraffinerier mellom St. Petersburg og Moskva.
Ukhta lufthavn ligger 5 km øst for byen.
Araucana
Araucana er en tung hønserase som stammer fra Chile i Sør-Amerika og er oppkalt etter en indianerstamme.
Den kom til Europa på 1500-tallet og er en ettertraktet rase med mange unike egenskaper. Det mest spesielle er kanskje at den mangle hale; til og med hanen er haleløs. Den har også fjær som vokser ut på sidene av hodet.
Auracana-hønene legger turkise egg, er gode verpedyr og gode til å ruge. De er imidlertid ikke like gode til å ta seg av kyllingene sine.
Rasen har litt innslag av kamphøns i seg, og det vises i temperamentet. Den har en tøff væremåte, men har også et lynne som gjør at den kan gå godt sammen med mennesker. Auracanaene tar seg lett opp i høye trær, og hønsegårder bør derfor ha høye gjerder. Rasen finnes som dverg, og den stammer fra Tyskland. Eggene veier 65 gram for vanlige auracanaer, og 25 gram for dverg-auracanaer. Hanen veier 2,2–5 kg, mens hønen veier 2 kg. For dverg veier hanen 700 gram og hønen 650 gram.
Lou Jiwei
Lou Jiwei (kinesisk: 楼继伟, pinyin: Lóu Jìwěi; født i desember 1950 i Yiwu i provinsen Zhejiang i Folkerepublikken Kina) er en kinesisk kommunistisk politiker og finansmann. Lou er formann og administrerende direktør for China Investment Corporation og har tidligere vært vise finansminister og viseguvernør for provinsen Guizhou.
Lou ble medlem av det kinesiske kommunistiske parti i 1973, studerte informatikk ved Tsinghuauniversitetet i 1978, og tok videregående utdannelse i økonometri ved Det kinesiske vitenskapsakademis skole i 1982.
Han regnes å ha vært en protesjé av statsminister Zhu Rongji. Lou spilte en viktig rolle for overhalingen av det kinesiske skattesystem, og for plasseringen av landets innenlandsinvesteringer.
I 2007 var han for en kort periode vise generalsekretær for Statsrådet.
China Investment Corporation, som Lou leder, forvalter en stor del av de Kinas valutareserver. I 2011 oppgikk fondet til en omregnet verdi av 409,6 milliarder dollar.
Trigonometri
Trigonometri (fra gresk trigonon = tre vinkler, og metro = måling) er en gren innen matematikken som studerer forholdet mellom vinkler og sider i en trekant. Trigonometri anvendes i matematikk, astronomi og landmåling, men også innen felter som ikke er direkte forbundet med dette, som numerisk analyse, mekanikk og frekvensanalyse (lyd, lys, optikk, kvantemekanikk). Det er uenighet om trigonometrien er en egen matematisk gren eller om den er underlagt geometrien.
Notasjon og benevnelser
I trigonometrien blir sider og vinkler bokstavert på samme måte som ellers i geometrien.
Den lengste siden kalles hypotenusen. De andre sidene kalles for kateter. Den kateten som er spent mellom vinkelbeina til den gjeldende vinkel kalles for den motstående kateten. Den kateten som utgjør et av vinkelbeina kalles for den hosliggende kateten.
Benevnelsen på forholdene i trekanten blir forkortet. Sinus blir til sin, cosinus blir cos, og tangens blir tan. Vinkelen det gjelder for blir skrevet etter forholdet, for eksempel cos v, eller tan 38.
Når forholdet blir satt i potens skrives det med verdien av forhøyelsen til forholdet, før vinkelen, for eksempel. Hvis det feilaktig blir skrevet etter vinkelen uten paranteser kan det lett misoppfattet til at vinkelen skal i potens som i som ikke er det samme.
Martin Rypdal
Martin Wibe Rypdal (født 19. mai 1980 i Tromsø) er en norsk sprinter som bor og trener i hjembyen. Han er medlem av klubben IL i BUL Tromsø.
Rypdal er to ganger norsk mester på 100 meter, tre ganger på 60 meter, tre ganger på 200 meter innendørs og tre ganger på 4 x 200 meter stafett. Ved europamesterskapet i Göteborg i 2006 kom han til mellomheatet på 100 meter. I innendørs-EM i Birmingham året etter kom han til semifinalen på 60 meter. Han har en rekke ungdoms- og juniormesterskap.
Hans personlige rekorder er 6,73 på 60 meter (Florø 2007), 10,46 på 100 meter (Oslo 2006) og 21,28 på 200 meter (Piteå 2004).
I yrkeslivet er Rypdal matematiker. Han avla i desember 2008 doktorgraden (Ph.D.) ved Universitetet i Tromsø på avhandlingen Dynamical and stochastic aspects of self-organized critical behavior in sandpiles.
Denis Voronenkov
Denis Voronenkov (russisk: Денис Николаевич Вороненков født 10. april 1971 i Gorkij, død 23. mars 2017 i Kyiv) var en russisk advokat og politiker. Han startet sin karriere i hæren allerede som ung gutt da han fikk plass på en av deres skoler i Leningrad. 17 år gammel fullførte han den og gikk inn i ordinær tjeneste i 1988. Der fikk han anledning til videre studier som del av tjenesten. Han studerte da juridiske fag. I 1999 forlot han hæren for å gå inn i politikk. Han hadde da nådd graden oberst.
Hans første sivile jobb var for partiet Enhet i Statsdumaen i år 2000. Deretter var han rådgiver i Høyesterett, viseborgermester i Narjan-Mar og viseguvernør i Nenetsk. Fra 2004 til 2007 jobbet han så for Det føderale narkotikapolitiet i Russland før han gikk over i en akademisk karriere. I 2009 forsvarte han sin doktorgrad, deretter fikk han en undervisningsstilling ved en handelshøyskole i St. Petersburg.
I 2011 ble han valgt inn i Statsdumaen for Den russiske føderasjons kommunistparti. Men han ble ikke gjenvalgt i september 2016 og gikk ut av Statsdumaen i oktober samme år. Han mistet sin politiske immunitet i desember og ble da anklaget for korrupsjon. Men han ga opp sitt russiske statsborgerskap, flyttet til Ukraina i oktober 2016 og fikk ukrainsk statsborgerskap der i desember 2016.
Etter at han kom til Ukraina, rettet han skarp kritikk mot president Vladimir Putin for anneksjonen av Krim. Han var også et viktig vitne for ukrainske myndigheter i saken mot tidligere president Viktor Janukovytsj. 23. mars 2017 ble han drept på gaten i Kyiv i et attentat hvor også attentatmannen ble drept av Voronenkovs livvakt.
Lidija Grigorjeva
Lidija Grigorjeva (født 12. august 1945 i Novosvitlivka) er en ukrainsk poet som er bosatt i London.
Grigorjeva ble født i det østlige Ukraina, men flyttet som barn med foreldrene til polarsirkelen hvor faren tjenestegjorde som pilot. Etter at faren omkom i en flyulykke flyttet familien tilbake til Ukraina hvor hun som 15-årig skrev sine første dikt. Hun ble utdannet ved Kazan universitet og flyttet til Moskva hvor hun først fikk utgitt sin dikt i 1981.
Grigorjeva har utgitt flere bøker, hennes diktsamlinger er oversatt til flere språk og hun regnes som en av Russlands ledende poeter. Hun har også skrevet flere filmer for russisk TV samt arbeidet for BBC World Service og for panrussisk radio. Grigorjeva anvender en særlig blanding av poesi og egne fotografier når hun fremfører sine dikt.
24. serierunde i Eliteserien 2017
24. runde i Eliteserien i fotball for menn 2017 startet med –  fredag 29. september, hoveddelen av kampene ble spilt søndag 1. oktober 2017, mens runden ble avsluttet med –  søndag 1. oktober
Kampfakta
'''Fredag 29. september''' '''Lørdag 30. september''' <div id="Stabæk v Vålerenga"> '''Søndag 1. oktober''' <div id="Tromsø v Lillestrøm"> <div id="Viking v Strømsgodset">
VM i fotball 1958
VM i fotball 1958 ble igjen arrangert i Europa, denne gang i Sverige. vant mesterskapet etter å ha slått 5-2 i finalen. Verdensmesterskapet ble det store gjennombruddet for superstjernen Pelé, som med tiden skulle bli betraktet som verdens beste fotballspiller gjennom alle tider. Dette ble det første VM i fotball hvor vinneren kom fra et annet kontinent enn arrangørlandet.
For første gang deltok i VM, og alle de britiske nasjonene (,,  og ). Turneringsformatet ble endret fra 1954: Det var fremdeles seksten lag som spilte i fire kvalifiseringsgrupper, men denne gangen spilte alle lagene i gruppen mot hverandre, uten ekstraomganger ved uavgjort resultat. Hvis to lag hadde like mange poeng, skulle ikke målforskjellen, det skulle i stedet spilles omkamper for å avgjøre hvilke lag som gikk videre til kvartfinalene.
I Gruppe 4 spilte ikke Pelé før i den siste av Brasils gruppekamper, mot Sovjetunionen. Han noterte seg ikke på scoringslisten, men Brasil vant 2-0, og vant gruppen med to poeng. I denne gruppen ble det spilt omkamp mellom Sovjetunionen og England, og Anatolij Iljins mål i det 67. minutt sendte England ut av VM.
Det måtte også spilles omkamper i gruppe 1 (Nord-Irland slo og gikk sammen med  til kvartfinalene) og i Gruppe 3 (Wales slo, og gikk videre sammen med Sverige).
vant Gruppe 2, ikke minst på grunn av Just Fontaines farlige skuddfot. Han scoret seks mål på de tre første kampene. Jugoslavia sikret seg andreplassen i gruppen.
I kvartfinalene fortsatte Just Fontaine scoringsshowet med to nye mål da Frankrike slo ut Nord-Irland. Vest-Tysklands Helmut Rahn sikret tysk avansement med kampens eneste mål mot, mens Sverige sendte Sovjetunionens lag hjem. I den siste kvartfinalen scoret Pelé kampens eneste mål mot Wales.
I semifinalen imponerte svenskene igjen ved å beseire Vest-Tyskland med 3-1. Fontaine puttet på enda et mål i Frankrikes kamp mot Brasil, men det var ikke nok til å stoppe Brasil. Med hat trick av Pelé vant Brasil hele 5-2. I bronsefinalen scoret Fontaine ytterligere fire mål da Frankrike slo Vest-Tyskland 6-3. Dermed hadde Fontaine scoret 13 mål i løpet av VM-turneringen, en rekord som fremdeles står.
Finalen ble spilt på Råsunda stadion i Solna. 50 000 tilskuere var vitne til at Sverige tok ledelsen allerede etter fire minutter. Brasilianerne kom sterkt tilbake, og Vava scoret to mål før pausen. I andre omgang var Pelé den store stjernen med to nye mål. Sluttresultatet ble 5-2 til Brasil, som for første gang kunne reise hjem med Jules Rimet-pokalen.
Gruppe 2
{| cellpadding="0" cellspacing="0" width="100%"